Tsütokroom P450

Tsütokroom P450, ka tsütokroom P-450 ensüümisüsteem ehk cytP450 superperekond on erineva struktuuri, funktsioonide ja mehhanismidega ensüümiperekondade rühmad, ka biokatalüsaatorid. Nende aktiivtsenter asub valkude sees heemi kofaktorite kõrval. (Lühendina kasutatakse CYP ka CYP450 ka CP450 ka cytP450).
Ensüümikomisjoni ensüümiklasside nomenklatuuri kaudu klassifitseeritakse nad valdavalt oksüreduktaaside klassi kuuluvate oksügenaaside rühma nimetusega monooksügenaasid.
Tsütokroom P450.
P-täht tsütokroom P450-s tähistab pigmenti, kuna need heemvalgud ja heemensüümid ilmutavad vaatlejale punast värvi. Number 450 aga kompleksi CO-ga redutseerunud staadiumis, ensüümi neeldumismaksimumiga 450 nm juures.
Esinemine organismidel.
Tsütokroom P450 ja CYP geenide, päritoluks pakutakse tänapäeval ühist eellast ehk geeni, mis võib juba miljoneid aastaid tegev olla.
Tsütokroom P450 ensüümiperekonna ensüümid on avastatud enamikul päristuumsete organismide endoplasmaatilise retikuulumis ja raku mitokondri sisemembraanides.
Süstemaatika.
CytP450-id ensüüme ja ka neid kodeerivaid geene tähistatakse lühendiga CYP. 
Kokkuleppeliselt aga kui peetakse silmas geene, siis kirjutatakse tähistus kaldkirjas: CYP1A1 kodeeriv geen tähistatakse "CYP1A1"-ga. 
CYP geenid.
Tänapäeval on klassifitseeritud rohkem kui 370 CYP perekonda, imetajatel tegevad aga 18 CYP perekonda (inimestel on ligi 57 CYP450 geeni).
Taimedel.
Taimedel on tegevad väga arvukad geeniperekonnad, mille esinemine on taimeliigiti erinev (üle paarisaja geeni);
Inimesel.
CYP1A1, CYP1A2, CYP1B1, CYP2A6, CYP2A7, CYP2A13, CYP2B6, CYP2C8, CYP2C9, CYP2C18, CYP2C19, CYP2D6, CYP2E1, CYP2F1, CYP2J2, CYP2R1, CYP2S1, CYP2U1, CYP2W1, CYP3A4, CYP3A5, CYP3A7, CYP3A43, CYP4A11, CYP4A22, CYP4B1, CYP4F2, CYP4F3, CYP4F8, CYP4F11, CYP4F12, CYP4F22, CYP4V2, CYP4X1, CYP4Z2, CYP7A1, CYP7B1, CYP8B1, CYP11A1, CYP11B1, CYP11B2, CYP17A1, CYP19A1, CYP20A1, CYP21A1, CYP21A2, CYP24A1, CYP26A1, CYP26B1, CYP26C1, CYP27A1, CYP27B1, CYP27C1, CYP39A1, CYP46A1, CYP51A1 jt.
Funktsioonid.
Tsütokroom P450 ensüümid katalüüsivad orgaanilisi ühendeid (oksüdatsioon, peroksüdatsioon jne) ja on tegevad mitmete bioloogiliste molekulide biosünteesis, toitumisel, aga ka eksogeensete võõrainete nagu toksiinid, ksenobiootikumid, ravimid, sünteetilised östrogeenid jpm rakusisesel metabolismil.
CYP perekonna liikmed (CYP1, CYP2, CYP3 jt osalevad enamiku (70–75%) ravimite metabolismis.
Kuid ka söödud toit, näiteks küüslaugusaadused mõjutavad nende aktiivsust, seega tuleks võimalusel ravimite ja küüslaugu koos manustamisel, ravimi toime võib alaneda või ka tõusta, jälgida arsti ettekirjutusi.
Variatsioonid.
Tsütokroom P450 ensüümide aktiivsus ja töövõime on organismidel väga suurte kõikuvustega ja sõltub nii ensüümi paiknemisest nt elundis (maks), organismi elukeskkonnast (sh keskkond (ka temp)) vanusest, soost
(suguhormoonidest jt hormoonidest sõltuvad), substraadist, geneetilistest teguritest jpm.
Toitumise käigus omandatud looduslikud taimeühendid aga ka loomsed ühendid läbivad samuti tsütokroom P450 ensüümide toimel biotransformatsiooni (biomuunduse).
Lisaks veel:
Tsütokroom P450 ensüümide katalüüsi käigus komplekteeritakse ka mürgiseid metaboliite, mille kuhjumine võib suurendada hea- ja pahaloomuliste kasvajate teket, sünnidefekte jpm.
Tsütokroom P450 geenide tegevuse mutatsioonid võivad tugevasti mõjutada ka toiduga saadavate ainete ja ravimite bioomastatavust ning biomuundust ja toimet.
Ajaloolist.
Esimesed tsütokroom P450 eksperimentaalsed tõendid pärinevad arvatavasti aastast 1955, mil J. Axelrod, B. Brodie "et al." tuvastasid ensüümisüsteemi maksa endoplasmaatilises retikuulumis.